Babelscape/SREDFM huggingface dataset:
Ford Taurus

Το Ford Taurus ήταν ένα οικογενειακό αυτοκίνητο που κατασκευαζόταν από την αμερικανική αυτοκινητοβιομηχανία Ford, από τον Οκτώβριο του 1985 έως τις 1 Μαρτίου 2019, σε 6 γενιές και με σχεδόν διαρκή παραγωγή. Επίσης, από τον Νοέμβριο του 2015 παράγεται στην Κίνα από την κοινοπραξία Changan - Ford μια 7η γενιά του Taurus, αποκλειστικά για την εγχώρια αγορά. Ειδικότερα στις ΗΠΑ υπήρξε το τέταρτο παλαιότερο όνομα μοντέλου της αμερικανικής Ford και θεωρείται ως ένα από τα πλέον αναγνωρίσιμα ονόματα αυτοκινήτων στη χώρα αυτή. Συνολικά, μέχρι τη λήξη της αμερικανικής παραγωγής του, το Taurus είχε πουλήσει περισσότερα από 8 εκατομμύρια αντίτυπα.

Ακόμα μεγαλύτερο ίματζ είχε τότε η έκδοση υψηλών επιδόσεων Taurus SHO (SHO: Super High Output / Σούπερ Υψηλή Απόδοση), που αρχικά παρήχθη από την σεζόν του 1989 έως το 1999 και εισήχθη εκ νέου με την παρουσίαση της έκτης γενιάς, στην έναρξη της σεζόν του 2010. Επίσης, στο παρελθόν το Taurus είχε και ένα δίδυμο μοντέλο με σχετικά παρόμοια αισθητική και κάπως πληρέστερο εξοπλισμό, το Mercury Sable (1985 - 2005 και 2007 - 2009), ενώ αποτέλεσε και τη βάση για το πρώτο στην ιστορία μπροστοκίνητο Lincoln, το μεγαλομεσαίο πολυτελές Lincoln Continental και για 2 γενιές του μοντέλου, του 1987 - 1994 και του 1994 - 2002. Ειδικότερα το Taurus, ωστόσο, όπως και το Sable, δεν υπήρξαν ποτέ αυτοκίνητα πολυτελείας και στα περισσότερα έτη παραγωγής τους ήταν μεσαίου μεγέθους / mid-size σεντάν, σύμφωνα με τα δεδομένα των ΗΠΑ, αν και έως τον Δεκέμβριο του 2004 το Taurus παραγόταν και σε έκδοση station wagon (το Sable έως τον Απρίλιο του 2005). Από την εισαγωγή της 5ης γενιάς του, τον Μάιο του 2007 και μετά, το Taurus κέρδισε σημαντικά σε μέγεθος και από τότε θεωρήθηκε επίσημα (όπως συνέβη και με το τελικό Sable του 2007 - 2009) ως αυτοκίνητο μεγάλων διαστάσεων ή full-size car σύμφωνα με την αμερικανική ορολογία.

Οι πρώτες 4 γενιές του Taurus διατέθηκαν αποκλειστικά ως μπροστοκίνητες, ενώ η 5η και η 6η γενιά του ήταν με στάνταρ μπροστινή κίνηση και έξτρα 4-κίνηση. Αντιθέτως, η 7η γενιά του στην Κίνα είναι αποκλειστικά μπροστοκίνητη.
ΟΖΚ Νις

Η Ολιμπίκ Ζιμνάστ Κλεμπ Νις Κοτ ντ'Αζύρ (γαλλικά: "Olympique Gymnaste Club Nice Côte d'Azur"), πιο γνωστή ως ΟΖΚ Νις ή απλά Νις είναι μια γαλλική ποδοσφαιρική ομάδα με έδρα την πόλη Νις της Νότιας Γαλλίας. Η ομάδα ιδρύθηκε το 1904 και αγωνίζεται αυτό τον καιρό στην Λιγκ 1, την κορυφαία κατηγορία του γαλλικού ποδοσφαίρου. Η Νις δίνει τους εντός έδρας αγώνες της στη νεόκτιστη Allianz Riviera, η οποία βρίσκεται εντός της πόλης. Το 2013, έχει προγραμματιστεί η ομάδα να μετακομίσει σε νέο γήπεδο, με την προσωρινή ονομασία Γκραν Σταντ Νις. Προπονητής της ομάδας είναι ο Κλοντ Πυέλ και αρχηγός της ο μέσος Ντιντιέ Ντιγκάρ.

Η Νις ιδρύθηκε υπό την ονομασία "Ζυμνάστ Κλαμπ ντε Νις" και είναι ένα από τα ιδρυτικά μέλη της πρώτης κατηγορίας του γαλλικού ποδοσφαίρου. Μαζί με τις Μαρσέιγ, Μονπελιέ, Ρεν, και Σοσό, η Νις είναι η μοναδική ομάδα που να έχει λάβει μέρος στην πρώτη σεζόν του 1932–33 και να αγωνίζεται στην κατηγορία ακόμη και σήμερα. Η ομάδα έχει κατακτήσει τέσσερεις φορές την Λιγκ 1 και τρεις φορές το Κύπελλο Γαλλίας. Η Νις σημείωσε τις περισσότερες επιτυχίες της την δεκαετία του 1950 με την ομάδα να έχει προπονητές όπως οι Νυμά Αντουάρ, ο Άγγλος Τζορτζ Μπέρι, και Ζαν Λουσιανό. Ο τελευταίος τίτλος της ομάδας ήταν η κατάκτηση του Κυπέλλου Γαλλίας το 1997 μετά από νίκη επί της Γκανγκάμπ με 4–3 στη διαδικασία των πέναλτι στον τελικό. Τα χρώματα της Νις είναι το κόκκινο και το μαύρο.

Στη διάρκεια της επιτυχημένης πορείας της ομάδας την δεκαετία του 1950s, η Νις ήταν από τις πρώτες γαλλικές ομάδες που να υπογράψει σημαντικούς ξένους διεθνείς παίκτες. Σημαντικούς παίκτες όπως οι Αργεντίνοι Έκτορ ντε Μπουργκόινγκ και Πάντσο Γκονζάλεζ, ο Λουξεμβουργιανός Βικτόρ Νυρενμπέργκ, και ο Ισπανός Χοακίν Βάγε. Ο Βάγε είναι ο κορυφαίος σκόρερ στην ιστορία του συλλόγου και, αναμφισβήτητα, ο μεγαλύτερος παίκτης όλων των εποχών της ομάδας.
Ρέι Μπράντμπερι

Ο Ρέι Μπράντμπερι ("Ray Douglas Bradbury", 22 Αυγούστου 1920 – 5 Ιουνίου 2012) ήταν Αμερικανός συγγραφέας και σεναριογράφος επιστημονικής φαντασίας, τρόμου και μυστηρίου. Για την επίδρασή του στη λογοτεχνία επιστημονικής φαντασίας του 20ού αιώνα, αποκαλείτο «πατέρας» της επιστημονικής φαντασίας. Αναγνωρίζεται ως ο συγγραφέας του οποίου το έργο εξασφάλισε στη σύγχρονη λογοτεχνία επιστημονικής φαντασίας ευρύτερη αναγνώριση. Του άρεσε ιδιαίτερα ο Έντγκαρ Άλαν Πόου, χάρη στον οποίο ανακάλυψε τη λογοτεχνία μόλις στα επτά του χρόνια. Στις αφηγήσεις του Μπράντμπερι η καθημερινότητα μετασχηματίζεται σε ασυνήθιστη και πολλές φορές επικίνδυνη δυστοπία. 

Είχε λάβει πολλές διακρίσεις, μεταξύ των οποίων το "«Εθνικό Μετάλλιο Τεχνών των ΗΠΑ»" που του απένειμε ο Πρόεδρος των ΗΠΑ Τζορτζ Μπους το 2004, και το μετάλλιο της "«Ordre des Arts et des Lettres»" της Γαλλίας.

Γνωστότερα έργα του, το «Φαρενάιτ 451» ("Fahrenheit 451"), «Τα Χρονικά του Άρη» ("The Martian Chronicles") και «Ο Εικονογραφημένος Άνθρωπος» ("The Illustrated Man"). Πολλά από τα έργα του έχουν διασκευαστεί για την τηλεόραση και τον κινηματογράφο.
Γαλέριος

Ο Γάιος Γαλέριος Βαλέριος Μαξιμιανός Αύγουστος ("Gaius Galerius Valerius Maximianus", 250 - 5 Μαΐου 311) ήταν Ρωμαίος αυτοκράτορας από το 305 έως το 311. Κατά τη διάρκεια της βασιλείας του, βοηθούμενος από τον Διοκλητιανό, πολέμησε εναντίον της αυτοκρατορίας των Σασσανιδών, καταλαμβάνοντας την πρωτεύουσά τους Κτησιφώντα το 299. Αν και ήταν ένθερμος αντίπαλος του Χριστιανισμού, έδωσε τέλος στις διώξεις όταν εξέδωσε ένα διάταγμα ανοχής το 311.
Γκούσταβ Χίρσφελντ

Ο Πάουλ Όσκαρ Γκούσταβ Χίρσφελντ (γερμ. "Paul Oscar Gustav Hirschfeld", 4 Νοεμβρίου 1847 - 1895) υπήρξε Γερμανός κλασικός αρχαιολόγος. Συνεργάστηκε με τον Ερνστ Κούρτιους τον οποίο και συνόδευσε σε περιηγήσεις και επιστημονικές αρχαιολογικές αποστολές. Διηύθυνε τις ανασκαφές στην Αρχαία Ολυμπία και δίδαξε ως καθηγητής πανεπιστημίου. Απεβίωσε σε μικρή ηλικία 47 ετών. Συγκαταλέγεται στους σημαντικότερους αρχαιολόγους του 19ου αιώνα.
Βαγγέλης Οικονόμου

Ο Βαγγέλης Οικονόμου (γεννημένος 18 Ιουλίου 1987) είναι Έλληνας ποδοσφαιριστής, ο οποίος αγωνίζεται ως αμυντικός για τον Βόλο ΝΠΣ.
Ναρσής

Ο Ναρσής ήταν ο έβδομος βασιλιάς της Περσίας από τη δυναστεία των Σασανιδών (293-302). Ήταν γιος του κορυφαίου Σασσανίδη βασιλιά της Περσίας Σαπώρη Α΄.
Κάνιας

Η Κάνιας (ισπανικά: Cañas) είναι πόλη της Κόστα Ρίκα. Ανήκει στην Επαρχία Γκουανακάστε. Έχει πληθυσμό 18.798 κατοίκων.
Λιμπέρια

Η Λιμπέρια (ισπανικά: Liberia) είναι μια πόλη της Κόστα Ρίκα. Είναι η πρωτεύουσα της Επαρχίας Γκουανακάστε. Έχει πληθυσμό 39.242 κατοίκων. Βρίσκεται 215 χιλιόμετρα βορειοδυτικά από την πρωτεύουσα Σαν Χοσέ.
Emgrand EC7

Το Emgrand EC7 είναι ένα μεσαίο πολυτελές αυτοκίνητο που κατασκευάστηκε από την κινεζική αυτοκινητοβιομηχανία Emgrand, από τον Ιούλιο του 2009 έως και το 2014, ενώ την παραγωγή της δεύτερης γενιάς του EC7 συνέχισε η Geely. Σημειωτέον ότι η Emgrand ήταν η πολυτελής θυγατρική εταιρεία της επίσης κινεζικής Geely και το EC7 ήταν το πρώτο, χρονολογικά, αυτοκίνητο της Emgrand. Μετά τη διακοπή της εταιρείας Emgand το 2014, το μοντέλο υπέστη μια εκτενή ανανέωση και μετονομάστηκε σε Geely Emgrand, συνεχίζοντας την παραγωγή του μέχρι σήμερα.
Νικόγια

Η Νικόγια (ισπανικά: Nicoya) είναι μια πόλη της Κόστα Ρίκα. Ανήκει στην Επαρχία Γκουανακάστε. Έχει πληθυσμό 20.945 κατοίκων.
Ντένις Έπσταϊν

Ο Ντένις Έπσταϊν (γεννημένος στις 2 Ιουλίου 1986) είναι Γερμανός ποδοσφαιριστής. Για την σεζόν 2013/14 και για τα επόμενα 3 χρόνια, συμφώνησε να αγωνίζεται στην ΦΣΦ Φραγκφούρτης, η οποία συμμετέχει στην δεύτερη κατηγορία της Γερμανίας.
Επαρχία Γκουανακάστε

Η Επαρχία Γκουανακάστε (ισπανικά: "Provincia de Guanacaste") είναι μια επαρχία της Κόστα Ρίκα. Έχει έκταση 10.140,7 τ.χλμ. και πληθυσμό 264.274 κατοίκων (2007). Πρωτεύουσα είναι η Λιμπέρια. Άλλες σημαντικές πόλεις είναι η Κάνιας και η Νικόγια.
Χερσόνησος Νικόγια

thumb|right|250px|Δορυφορική εικόνα της Χερσονήσου της Νικόγια

Η Χερσόνησος Νικόγια (ισπανικά: Península de Nicoya) είναι μια χερσόνησος της Κόστα Ρίκα. Ανήκει στην Επαρχία Γκουανακάστε, το νότιο όμως τμήμα της ανήκει στην Επαρχία Πουνταρένας. Πήρε το όνομά της από την πόλη Νικόγια. Βρίσκεται σε συντεταγμένες .
Στέργιος Σπανός

Ο Στέργιος Σπανός ήταν οπλαρχηγός της Ελληνικής Επανάστασης του 1821 από τη Χρούπιστα (Άργος Ορεστικό) περιφερειακής ενότητας Καστοριάς.
Ούλριχ Απτ

Ο Ούλριχ Απτ (γερμανικά: "Ulrich Apt", περ. 1460 - 1532) ήταν Γερμανός ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.
Μαρία Σπανού

Η Μαρία Σπανού ή Σπανομαρία ήταν οπλαρχηγός της Ελληνικής Επανάστασης του 1821 από τη Χρούπιστα (Άργος Ορεστικό) περιφερειακής ενότητας Καστοριάς.
Ανδρέας Τάτος

Ο Ανδρέας Τάτος γεννήθηκε στις 11 Μαΐου 1989 είναι Έλληνας ποδοσφαιριστής και αγωνίζεται κυρίως στον χώρο του κέντρου, έχει χρησιμοποιηθεί και ως επιτελικός μέσος πίσω από τους επιθετικούς, αλλά και ως ανασταλτικός μέσος. Περιστασιακά έχει αγωνιστεί και στα δύο άκρα αλλά και στην κορυφή της επίθεσης. Από το καλοκαίρι του 2020 αγωνίζεται με την φανέλα της Α.Ο. Ξάνθη
Renault 21

Το Renault 21 ήταν ένα μεσαίο οικογενειακό αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Renault, από τον Μάρτιο του 1986 έως τον Δεκέμβριο του 1994, αν και η παραγωγή της έκδοσης station wagon έφτασε έως τον Δεκέμβριο του 1995. Το μοντέλο σημείωσε μεγάλη εμπορική επιτυχία, με την συνολική διεθνή παραγωγή του να φτάνει τα 2.096.311 αντίτυπα. Αντικατέστησε το Renault 18 και αντικαταστάθηκε στα τέλη του 1993 από το Renault Laguna.
Βέλιμιρ Ράντμαν

Ο Βέλιμιρ Ράντμαν (γεννημένος 28 Μαΐου 1983) είναι Κροάτης ποδοσφαιριστής και αγωνίζεται ως τερματοφύλακας.
Αντώνης Αθανασίου

Ο Αντώνης Αθανασίου (γεννημένος στις 21 Σεπτεμβρίου 1992) είναι Έλληνας ποδοσφαιριστής και έχει συμβόλαιο με την ομάδα του Ατρομήτου Αθηνών που αγωνίζεται στο πρωτάθλημα της Σούπερ Λίγκας.
Διαγωνισμός Τραγουδιού Eurovision 1985

Ο Διαγωνισμός Τραγουδιού Eurovision 1985 ήταν η 30η έκδοση του ετήσιου Διαγωνισμού Τραγουδιού Eurovision. Πραγματοποιήθηκε στις 4 Μαΐου 1985 στο Γκέτεμποργκ της Σουηδίας. Παρουσιάστρια ήταν η Λιλ Λίντφορς, της οποίας το φόρεμα για πλάκα σκίστηκε μετά τη διαλειμματική ενδιάμεση τελετή (φαίνεται να αποκαλύπτει τα εσώρουχα της πριν ξετυλίξει ένα άλλο φόρεμα) και λέγεται ότι δεν διασκέδασε τη σύζυγο του ελεγκτή της EBU Φρανκ Νεφ. Το Νορβηγικό δίδυμο Bobbysocks! ήταν οι νικητές με το τραγούδι "La det swinge".

Αυτή η νίκη των Bobbysocks! ήταν η πρώτη για τη χώρα. Η παρουσιάστρια Λιλ Λίντφορς συγχαίρει το ντουέτο, την Χάνε Κρογκ και την Ελίζαμπεθ Αντρέασεν, μετά τη νίκη τους λέγοντας, "Πρέπει να πω ότι ειλικρινά είμαι πολύ χαρούμενη που συνέβη αυτό επειδή η Νορβηγία βγήκε τελευταία τόσες πολλές φορές που [τη νίκη] την αξίζετε πραγματικά!" Η Κρογκ απάντησε, "Είσαι χαρούμενη; Τι νομίζεις ότι είμαστε εμείς;!" Μετά από μια ενεργητική επανάληψη, οι δύο γυναίκες αγκάλιασαν σε μια όρθια επευφημία από το κοινό. Κατά τη διάρκεια αυτής της επανάληψης, ο τελευταίος στίχος της νικητήριας συμμετοχής τραγουδήθηκε στα Αγγλικά.

Κατά τη διάρκεια της ψηφοφορίας, δεν ήταν άμεσα εμφανές ότι η Νορβηγία θα κέρδιζε τον Διαγωνισμό. Η Γερμανία πήρε το προβάδισμα στο πρώτο ημίχρονο, με τη Νορβηγία να είναι στην πέμπτη θέση πίσω από τη Γερμανία, τη Σουηδία, την Ιταλία και το Ηνωμένο Βασίλειο περίπου στο τέλος του πρώτου μισού των ψηφοφοριών. Τέλος, με πέντε επιτροπές, η Γερμανία, η Σουηδία και η Νορβηγία "κρατήθηκαν σφιχτά" γύρω από τις πρώτες θέσεις με 87, 86 και 85 πόντους αντίστοιχα. Σε αυτό το σημείο, η Σουηδία πήρε σύντομα το προβάδισμα μακριά από τη Γερμανία (που δεν έλαβε πόντους από την Ελβετία). Η Σουηδία ήταν η τέταρτη από το τέλος κριτική επιτροπή, παραχωρώντας το σύντομο προβάδισμά τους, δίνοντας στη Γερμανία οκτώ πόντους και τη Νορβηγία τους μέγιστους δώδεκα. Με μόνο τρεις χώρες που έμειναν να ψηφίσουν, η Νορβηγία κράτησε το προβάδισμα, σε έναν από τους πιο σύντομους τερματισμούς σε διαφορά βαθμών κατά την ψηφοφορία στην ιστορία του διαγωνισμού.
Νευροχειρουργική

Η Νευροχειρουργική είναι η ιατρική ειδικότητα, η οποία ασχολείται με την "πρόληψη", τη "διάγνωση", την (κυρίως "χειρουργική") "θεραπεία", και την "αποκατάσταση" παθήσεων που προσβάλλουν οποιοδήποτε τμήμα του νευρικού συστήματος, (εγκέφαλος, νωτιαίος μυελός, περιφερικά νεύρα) και, δευτερεύοντως, παθήσεων που αφορούν τα εξωκράνια αγγεία του εγκεφάλου.
Τζέι Λίθαλ

Ο "Τζάμαρ Σίπμαν" γεννήθηκε στις 29 Απριλίου 1985 και είναι Αμερικάνος επαγγελματίας παλαιστής. Στα ρινγκ που εμφανίζεται είναι γνωστός ως "Τζέι Λίθαλ" και έχει συμβόλαιο συνεργασίας με το Ring of Honor. Ο Λίθαλ έγινε πιο γνωστός όταν πάλευε στο TNA Wrestling, όπου κατέκτησε έξι φορές το Πρωτάθλημα X-Division και το Παγκόσμιο Ομαδικό Πρωτάθλημα.
Αγωνιστικό Μέτωπο Ελλήνων Εξωτερικού

Το Αγωνιστικό Μέτωπο Ελλήνων Εξωτερικού (ΑΜΕΕ) ήταν ελληνική οργάνωση η οποία δημιουργήθηκε την περίοδο της Χούντας (1967-1974), κατά κύριο λόγο από φοιτητές. Κύριος στόχος του ο αντιδικτατορικός αγώνας. Έδρασε πρωτίστως στην Ιταλία, αλλά και στη Γαλλία και τη Δυτική Γερμανία. Συνδεόταν με την Οργάνωση Μαρξιστών Λενινιστών Ελλάδας. Εξέδιδε στην Μόντενα της Ιταλίας την εφημερίδα «Λαϊκή Ενότητα».
Εντιμότατοι κερατάδες

Οι Εντιμότατοι κερατάδες είναι μια κωμική τηλεοπτική σειρά που προβλήθηκε στον Alpha την τηλεοπτική σεζόν 2006-2007. Συνολικά προβλήθηκαν 32 επεισόδια. Πρωταγωνιστούν η Μπέττυ Μαγγίρα και ο Αντώνης Λουδάρος.
Τούσον

thumb|250px|Άποψη της πόλης
Η Τούσον (αγγλικά: "Tucson"), σπάνια και "Τουσόν", είναι πόλη στην αμερικανική πολιτεία Αριζόνα, έδρα της κομητείας Πίμα και του Πανεπιστημίου της Αριζόνα. Σύμφωνα με την απογραφή του 2010, η Τούσον είχε 520.116 κατοίκους, ενώ υπολογίζεται ότι το 2011 η μητροπολιτική περιοχή της Τούσον είχε 989.569 κατοίκους. Η Τούσον είναι η δεύτερη μεγαλύτερη πόλη της Αριζόνα μετά το Φοίνιξ. Η Τούσον είναι η 32η μεγαλύτερη πόλη των Ηνωμένων Πολιτειών και η 52η μεγαλύτερη μητροπολιτική περιοχή. Απέχει 188 χιλιόμετρα από το Φοίνιξ και 100 από τα σύνορα με το Μεξικό. Λόγω των πολλών εταιριών της Τούσον που ασχολούνται με το σχεδιασμό και τη κατασκευή οπτικών και οπτικοηλεκτρικών συστημάτων, η Τούσον έχει το προσωνύμιο "Όπτικ Βάλεϊ".
Ιωάννης Αποστολόπουλος

Ο Ιωάννης Αποστολόπουλος (1891- 7 Μαρτίου 1959) ήταν νομικός ο οποίος διετέλεσε Πρόεδρος του Αρείου Πάγου.
Ερέδια

Η Ερέδια (ισπανικά: Heredia) είναι μια πόλη της Κόστα Ρίκα. Είναι η πρωτεύουσα της Επαρχίας Ερέδια. Έχει πληθυσμό 42.600 κατοίκων.
Σαν Χοσέ δε λα Μοντάνια δε Μπάρβα

Η Σαν Χοσέ δε λα Μοντάνια δε Μπάρβα (ισπανικά: San Jose de la Montaña de Barva) ή απλά Μπάρβα (Barva) είναι μια πόλη της Κόστα Ρίκα. Είναι η πρωτεύουσα της Επαρχίας Ερέδια. Έχει πληθυσμό 32.440 κατοίκων.
Αριάν

Η ταινία Αριάν (Πρωτότυπος Τίτλος Love In The Afternoon) είναι ρομαντική κομεντί, παραγωγής 1957 σε σκηνοθεσία Μπίλι Γουάιλντερ. Πρωταγωνιστές της ταινίας είναι ο Γκάρι Κούπερ, η Όντρεϊ Χέπμπορν και ο Μωρίς Σεβαλιέ. Το σενάριο βασίζεται στο μυθιστόρημα με τίτλο "Ariane, jeune fille russe" του Κλωντ Ανέ, που κυκλοφόρησε το 1920. Ο Γουάιλντερ συνεργάστηκε για πρώτη φορά με το σεναριογράφο Ι.Α.Λ. Ντάιαμοντ στη συγγραφή των καυστικών διαλόγων της ταινίας. Οι δυο τους έμελλε να συνεργαστούν ξανά άλλες 11 φορές.
Αφρο-Ασιατικό πρωτάθλημα ποδοσφαίρου συλλόγων

Το Αφρο-Ασιατικό πρωτάθλημα ποδοσφαίρου συλλόγων ("Afro-Asian Club Championship") ήταν μια ετήσια διηπειρωτική, διασυλλογική ποδοσφαιρική διοργάνωση, στην οποία αγωνίζονταν η νικήτρια χώρα του Κυπέλλου Πρωταθλητριών Αφρικής με την νικήτρια του Κυπέλλου Πρωταθλητριών Ασίας. Διεξήχθη έντεκα φορές από το 1986 ως το 1998. Αν και έφερε την ονομασία "Αφρο-Ασιατικό πρωτάθλημα", στην πραγματικότητα ήταν ένας μονός ή διπλός τελικός, για την ανάδειξη του κορυφαίου ποδοσφαιρικού συλλόγου εκτός Ευρώπης και Νότιας Αμερικής, δηλαδή μια διοργάνωση ανάλογη με το ευρωαμερικανικό Διηπειρωτικό Κύπελλο.
Πολέμων

Το όνομα Πολέμων μπορεί να αναφέρεται στους:

* Πολέμων (γιος του Ανδρομένη) 4ος αιώνας π.Χ., Μακεδόνας στην υπηρεσία του Μεγάλου Αλεξάνδρου
* Πολέμων (σχολάρχης), σχολάρχης της Ακαδημίας του Πλάτωνος από το 314 έως 269 π.Χ.
* Πολέμων ο Αθηναίος, στωικός φιλόσοφος και περιηγητής του 2ου αιώνα π.Χ.
* Πολέμων Α΄ του Πόντου ή Πολέμων Πυθόδωρος, βασιλιάς του ανατολικού τμήματος του Πόντου (37-8 π.Χ.), υποτελής στους Ρωμαίους (τον οποίον εγκατέστησε στον θρόνο ο Μάρκος Αντώνιος ως ανταμοιβή της βοήθειας που προσέφερε στους Ρωμαίους εναντίον των Πάρθων)
* Πολέμων Β΄ του Πόντου ή Μάρκος Αντώνιος Πολέμων Πυθόδωρος, 12/11 – 74, βασιλιάς του ανατολικού τμήματος του Πόντου, υποτελής στου Ρωμαίους
* Πολέμων της Λαοδικείας ή Μάρκος Αντώνιος Πολέμων ή Πολέμων της Σμύρνης, 90-144, σοφιστής και πολιτικός του 2ου αιώνα
* Πολέμων (γένος), γένος δηλητηριωδών φιδιών της Αφρικής
Μαριάνο Ραχόι

Ο Μαριάνο Ραχόι Μπρέι ("Mariano Rajoy Brey", 27 Μαρτίου 1955-) είναι Ισπανός πολιτικός, επικεφαλής του δεξιού Λαϊκού Κόμματος από το 2004. Κατείχε την θέση του Πρωθυπουργού της Ισπανίας από τον Δεκέμβριο του 2011, όταν αναδείχθηκε νικητής των ισπανικών βουλευτικών εκλογών με απόλυτη πλειοψηφία, ως το 2018, οπότε η κυβέρνησή του ανατράπηκε με πρόταση μομφής. Ακολουθώντας τις βουλευτικές εκλογές του Δεκεμβρίου του 2015 διατέλεσε υπηρεσιακός πρωθυπουργός της χώρας, θέση που διατήρησε και με το πέρας των επαναληπτικών εκλογών του Ιουνίου του 2016. Την υπηρεσιακότητα ανέτρεψε η υποστήριξη που του παρείχε στις 29 Νοεμβρίου 2016 το Κοινοβούλιο της Ισπανίας, με την υποστήριξη του Κόμματος των Πολιτών και την αποχή της πλειοψηφίας των βουλευτών από το Ισπανικό Σοσιαλιστικό Εργατικό Κόμμα.

Κατά τη θητεία του αντιμετώπισε την οικονομική κρίση και προώθησε μεταρρυθμίσεις στη δημόσια διοίκηση ενώ ήταν μάρτυρας της κατάρρευσης του δικομματισμού και της ανάδειξης των δύο νέων κομμάτων, "Μαζί Μπορούμε" ("Unidos Podemos") και "Πολίτες" ("Ciudadanos"). Παράλληλα είχε να διαχειριστεί πολιτικά σκάνδαλα διαφθοράς που επηρέασαν το κόμμα του και την ανάφλεξη των αποσχιστικών τάσεων στην Καταλονία.

Η κυβέρνησή του κατέρρευσε έπειτα από πρόταση δυσπιστίας που υπερψηφίστηκε την 1η Ιουνίου 2018 από 180 βουλευτές του ισπανικού κοινοβουλίου.
Βάσκο Πρατολίνι

Ο Βάσκο Πρατολίνι ("Vasco Pratolini", 19 Οκτωβρίου 1913 - 12 Ιανουαρίου 1991) ήταν Ιταλός συγγραφέας.
Ανζί Μαχατσκαλά

Η Ανζί Μαχατσκαλά (ρωσικά: Анжи Махачкала, ), είναι ποδοσφαιρικός σύλλογος που εδρεύει στην πόλη Μαχατσκαλά του Νταγκεστάν. Ιδρύθηκε μόλις το 1991, αλλά αγωνίζεται στην πρώτη κατηγορία του ρωσικού πρωταθλήματος. Το όνομα του συλλόγου προέρχεται από λέξη της διαλέκτου κιουμούκ, που σημαίνει «το μαραγαριτάρι».

Στις 18 Ιανουαρίου 2011, η Άνζι αγοράστηκε από τον δισεκατομμυριούχο Σουλεϊμάν Κερίμοφ, και στη συνέχεια προέβη σε πολυάριθμες μεταγραφές υψηλού προφίλ, συμπεριλαμβανομένων και εκείνων του Καμερουνέζου επιθετικού Σαμουέλ Ετό, του Βραζιλιάνου αμυντικού Ρομπέρτο Κάρλος και του Ολλανδού τενχικού Γκους Χίντιγκ. Μετά από σοβαρές περικοπές του προϋπολογισμού πριν από την περίοδο 2013–14, ο σύλλογος έχασε το μεγαλύτερο μέρος των βασικών συντελεστών της και τερμάτισε στην τελευταία θέση του βαθμολογικού πίνακα, που είχε ως αποτέλεσμα τον υποβιβασμό στο Πρωτάθλημα ΦΝΛ στο τέλος της περιόδου. Η Άνζι επανήλθε στην κορυφαία κατηγορία στο τέλος της περιόδου 2014–15.
Πουέρτο Λιμόν

Η Πουέρτο Λιμόν (ισπανικά: Puerto Limón) ή απλά Λιμόν (Limón, "λεμόνι") είναι πόλη της Κόστα Ρίκα. Είναι η πρωτεύουσα της Επαρχίας Λιμόν. Έχει έκταση 59.79 τ.χλμ. και πληθυσμό 60.298 κατοίκων.
Γερουσία του Ουαϊόμινγκ

Η Γερουσία του Ουαϊόμινγκ είναι η άνω βουλή του Πολιτειακό Νομοθετικού Σώματος του Ουαϊόμινγκ. Υπάρχουν 30 Γερουσιαστές στη Γερουσία, που αντιπροσωπεύουν έναν ίσο αριθμό εκλογικών περιφερειών σε όλο το Ουαϊόμινγκ, έκαστη με πληθυσμό τουλάχιστον 17.000. Η Γερουσία συνέρχεται στο Πολιτειακό Καπιτώλιο του Ουαϊόμινγκ στην Τσεγιέν.

Τα μέλη της Γερουσίας υπηρετούν τετραετείς θητείες χωρίς τα όρια θητείας. Τα όρια θητείας κηρύχθηκαν αντισυγματικά από το Ανώτατο Δικαστήριο του Ουαϊόμινγκ το 2004, ανατρέποντας έναν από δεκαετίας νόμο ο οποίος περιόριζε τους Γερουσιαστές σε τρεις θητείες (δώδεκα έτη).

Όπως άλλες άνω βουλές των πολιτειακών και εδαφικών νομοθετικών σωμάτων και της ομοσπονδιακής Γερουσίας των Ηνωμένων Πολιτειών, η Γερουσία του Ουαϊόμινγκ μπορεί να αποδεχθεί ή να απορρίψει διορισμούς από τον Κυβερνήτη στην πολιτειακή κυβέρνηση, στις επιτροπές, τα συμβούλια, ή δικαστές στο Ανώτατο Δικαστήριο του Ουαϊόμινγκ.
Σικίρρες

Η Σικίρρες (ισπανικά: Siquirres) είναι πόλη της Κόστα Ρίκα. Ανηκει στην Επαρχία Λιμόν. Έχει πληθυσμό 18.231 κατοίκων. Βρίσκεται 111 χιλιόμετρα βορειοανατολικά της πρωτεύουσας Σαν Χοσέ.
Πουνταρένας

Η Πουνταρένας (ισπανικά: "Puntarenas") είναι μια πόλη της Κόστα Ρίκα. Είναι η πρωτεύουσα της Επαρχίας Πουνταρένας. Έχει έκταση 10 τ.χλμ. και πληθυσμό 10.406 κατοίκων.
Σαν Ισίδρο δε Ελ Χενεράλ

Το Σαν Ισίδρο δε Ελ Χενεράλ (ισπανικά: San Isidro de El General) ή απλά Σαν Ισίδρο είναι μια πόλη της Κόστα Ρίκα. Ανήκει στην Επαρχία Σαν Χοσέ. Έχει έκταση 197 τ.χλμ. και πληθυσμό 41.221 κατοίκων.
Χερσόνησος Όσα

thumb|right|250px|Δορυφορική εικόνα της Χερσονήσου της Όσα

Η Χερσόνησος Όσα (ισπανικά: Península de Osa) είναι η δεύτερη μεγαλύτερη χερσόνησος της Κόστα Ρίκα μετά τη Χερσόνησο Νικόγια. Ανήκει στην στην Επαρχία Πουνταρένας. Πήρε το όνομά της από το καντόνι Όσα. Βρίσκεται σε συντεταγμένες .
Ολιβιέ Ζιρού

Ο Ολιβιέ Ζιρού (γαλλικά: "Olivier Giroud", [ "ɔlivje ʒiʁu"], 30 Σεπτεμβρίου 1986) είναι Γάλλος επαγγελματίας ποδοσφαιριστής. Αγωνίζεται στην Τσέλσι και στην Εθνική Γαλλίας.

Αγωνιζόμενος στην θέση του επιθετικού, ξεκινά την επαγγελματική του καριέρα στην Γκρενόμπλ Φουτ 38 το 2005. Μετά από δύο σεζόν ως αναπληρωματικός, παραχωρείται με την μορφή δανεισμού στην ΦΚ Ιστρ, ομάδα της Νασιονάλ. Με τις εμφανίσεις του εκεί τραβά το ενδιαφέρον της Τουρ ΦΚ, όπου και υπογράφει την επόμενη σεζόν έχοντας ακόμη καλύτερη απόδοση εκεί. Μετά από μια εξαιρετική σεζόν το 2009-2010, μεταγράφεται στην Μονπελιέ ΣΚ το 2010. Οι εμφανίσεις του με την ομάδα της περιοχής του Ερώ είχαν ως αποτέλεσμα την κλήση του στην Εθνική Γαλλίας το 2011.

Ο Ολιβιέ Ζιρού έχει μόλις έναν τίτλο στην συλλογή του, αυτόν του πρωταθλητή Γαλλίας που κατέκτησε το 2012 με την Μονπελιέ ΣΚ. Σε ατομικό επίπεδο, αναδείχτηκε πρώτος σκόρερ του πρωταθλήματος της Λιγκ 2 το 2010 και πρώτος σκόρερ της Λιγκ 1 το 2012. Ο Ολιβιέ πέρασε πετυχημένα απο το Mundial του 2018 πετυχαίνοντας 1 γκολ στην πρεμιέρα.
Ναταλία Τσαλίκη

Η Ναταλία Τσαλίκη (Αθήνα, 15 Σεπτεμβρίου 1956) είναι Ελληνίδα ηθοποιός.
Ίβο Τζίμα

Η Ίβο Τζίμα () είναι ηφαιστειογενές νησί που είναι κτήση της Ιαπωνίας, μέρος των Νήσων Βολκάνο. Βρίσκεται περίπου 1.200 χιλιόμετρα μακριά από το Τόκιο. Έχει έκταση 21 τετραγωνικά χιλιόμετρα και με την εξαίρεση του όρους Σουριμπάτσι, που έχει ύψος 169 μέτρα, έχει λίγα χαρακτηριστικά για ηφαιστειακό νησί, καθώς είναι επίπεδο. Το όρος Σουριμπάτσι είναι το μόνο ηφαιστειακό χαρακτηριστικό στο νησί, υπόλειμμα μιας καλδέρας, όμως η ηφαιστειακή του φλέβα είναι ανενεργή. Στο νησί υπάρχουν ενεργές φουμαρόλες. Το νησί έχει σήμερα μια στρατιωτική βάση.

Το νησί είναι γνωστό για τη μάχη που δόθηκε σε αυτό τον Φεβρουάριο και τον Μάρτιο του 1945, γνωστή ως μάχη της Ίβο Τζίμα. Ήταν η φονικότερη μάχη στον Ειρηνικό κατά το Δεύτερο Παγκόσμιο Πόλεμο. Οι Αμερικανοί είχαν 6.800 νεκρούς λόγω των ισχυρών ιαπωνικών οχυρώσεων και τη σθεναρή αντίσταση του ιαπωνικού αυτοκρατορικού στρατού. Από τους περίπου 22.000 υπερασπιστές του νησιού, οι 21.844 σκοτώθηκαν στη μάχη και μόνο 214 αιχμαλωτίστηκαν. Η μάχη έγινε γνωστή εξαιτίας της φωτογραφίας που δείχνει τους Αμερικανούς στρατιώτες να υψώνουν την αμερικανική σημαία στη κορυφή του όρους Σουριμπάτσι στο τέλος της μάχης. Οι Ηνωμένες Πολιτείες είχαν τη κυριαρχία της Ίβο Τζίμα μέχρι το 1968, όταν την επέστρεψαν στην Ιαπωνία.



Κατηγορία:Νησιά της Ιαπωνίας
Κατηγορία:Ηφαιστειογενή νησιά
Γιοάν Καμπάιγ

Ο Γιοάν Καμπάιγ (Yohan Cabaye, γεννημένος στις 14 Ιανουαρίου 1986) είναι Γάλλος διεθνής ποδοσφαιριστής που αγωνίζεται στην αγγλική ΑΣ Σαιντ-Ετιέν και στην Εθνική Γαλλίας. Αγωνίζεται ως μέσος "box-to-box" και περιγράφεται ως ένας παίκτης που διαθέτει "εξαιρετική ορατότητα, εξαιρετικό έλεγχο της μπάλας", και "διαθέτει τεχνικές ικανότητες". Ο Καμπάιγ είναι επίσης γνωστός για την ικανότητά του στην εκτέλεση πέναλτι.
Λούκα Μόντριτς

Ο Λούκα Μόντριτς ("Luka Modrić" ; 9 Σεπτεμβρίου 1985) είναι Κροάτης επαγγελματίας ποδοσφαιριστής, ο οποίος αγωνίζεται ως μέσος στην Ρεάλ Μαδρίτης και 
είναι ο αρχηγός της εθνικής ομάδας της Κροατίας. Παίζει κυρίως ως κεντρικός και αμυντικός μέσος, αλλά μπορεί επίσης να παίξει και από την θέση του επιθετικού μέσου. Θεωρείται ως ένας από τους καλύτερους μέσους της γενιάς του και ένας από τους καλύτερους Κροάτες ποδοσφαιριστές των τελευταίων ετών.
Φρανκ Ριμπερί

Ο Φρανκ Ριμπερί ("Franck Ribéry", 7 Απριλίου 1983) είναι Γάλλος διεθνής ποδοσφαιριστής που αγωνίζεται στη ιταλική Φιορεντίνα στο ιταλικό πρωτάθλημα και παλιότερα αγωνιζόταν στην Εθνική Γαλλίας. Αγωνίζεται κυρίως ως πλάγιος μέσος , κατά προτίμηση στην αριστερή πλευρά του γηπέδου, και είναι γνωστός για "την ταχύτητα, την ενέργεια, τις κινήσεις και τις εύστοχες πάσες του."

Ο Ριμπερί περιγράφεται από πολλούς ως ένας "γρήγορος, τεχνίτης και εξαιρετικός ντριμπλέρ" ο οποίος έχει "ευκολία στο να ελέγχει την μπάλα όταν αυτή βρίσκεται στα πόδια του". Από τη στιγμή που πήρε μεταγραφή για την Μπάγερν, έχει γίνει γνωστός παγκοσμίως ως ένας από τους καλύτερους Γάλλους ποδοσφαιριστές της γενιάς του. Ο παλιός ηγέτης της Εθνικής Γαλλίας, Ζινεντίν Ζιντάν, έχει χαρακτηρήσει τον Ριμπερί "κόσμημα του γαλλικού ποδοσφαίρου.
Ζωρζ Μπιζέ

Ο Ζωρζ Μπιζέ ("Alexandre-César-Léopold Bizet", "Georges Bizet", 25 Οκτωβρίου 1838 – 3 Ιουνίου 1875) ήταν Γάλλος συνθέτης. Το τελευταίο έργο που δημιούργησε στη σύντομη ζωή του, η όπερα "Κάρμεν", είναι από τα δημοφιλέστερα και συχνότερα παριστώμενα του διεθνούς δραματολογίου.

Μετά από λαμπρές σπουδές στο Κονσερβατουάρ του Παρισιού, κέρδισε, μεταξύ άλλων βραβείων, και το πολυπόθητο Prix de Rome (1857). Ήταν ιδιαίτερα διακεκριμένος πιανίστας, αλλά προτιμούσε τη σύνθεση. Όταν όμως επέστρεψε ύστερα από τρία χρόνια από τη Ρώμη, διαπίστωσε ότι τα παρισινά λυρικά θέατρα δυσπιστούσαν προς τους νέους συνθέτες και αναγκάστηκε να κερδίζει τα προς το ζην ενορχηστρώνοντας και μεταγράφοντας μουσική άλλων συνθετών. Δύο έργα του που ανέβηκαν τελικά στη σκηνή, "Οι αλιείς μαργαριταριών" και "Η γλυκιά κόρη του Περθ", δεν γνώρισαν μεγάλη επιτυχία. Ευτυχέστερη ήταν η μουσική επένδυση του θεατρικού έργου του Αλφόνς Ντωντέ "Η Αρλεζιάνα", που έγινε αμέσως δημοφιλής.

Η "Κάρμεν" ανέβηκε τον Μάρτιο του 1875 σε μια αποτυχημένη πρεμιέρα. Τρεις μήνες μετά ο συνθέτης πέθανε από καρδιακή προσβολή κι έτσι δεν πρόλαβε να δει ούτε καν την απαρχή της λαμπρής της πορείας. Στον 20ό αιώνα οι μουσικοκριτικοί και το κοινό αναγνώρισαν την αξία του και διερωτήθηκαν τι έχασε η μουσική από τον πρόωρο θάνατό του.
Όπερα Χάρισον

Η Όπερα Χάρισον (αγγλικά: Harrison Opera House, πλήρης τίτλος Edythe C. and Stanley L. Harrison Opera House), είναι η επίσημη έδρα της Όπερας της Βιρτζίνια στην περιφέρεια Γκεντ του Νόρφολκ, Βιρτζίνια. Κάποτε θέατρο του USO του Β΄ Παγκοσμίου Πολέμου, αυτό το ιστορικό κτίριο ανακαινίσθηκε το 1993. Η ανακαινισμένη όπερα έχει χωρητικότητα 1.632 ατόμων.
Συνοικία το όνειρο

Το Συνοικία το όνειρο είναι ελληνική δραματική ταινία του 1961 σε σκηνοθεσία Αλέκου Αλεξανδράκη. Το σενάριο γράφτηκε από τον Τάσο Λειβαδίτη και τον Κώστα Κοτζιά. Πρωταγωνιστούν οι Αλέκος Αλεξανδράκης, Μάνος Κατράκης και Αλίκη Γεωργούλη. Θεωρείται ως μία από τις πρώτες ελληνικές νεορεαλιστικές ταινίες.
Πιέτρο Μασκάνι

Ο Πιέτρο Μασκάνι ("Pietro Antonio Stefano Mascagni", 7 Δεκεμβρίου 1863 – 2 Αυγούστου 1945) ήταν Ιταλός συνθέτης της όπερας. Ο Μασκάνι γεννήθηκε στο Λιβόρνο της Τοσκάνης το 1863, δευτερότοκος γιος του Ντομένικο Μασκάνι, αρτοποιού, και της Εμίλια.

Ο συνθέτης έγινε γνωστός κυρίως για το περίφημο έργο του "Cavalleria rusticana" ("Αγροτική ιπποσύνη", δηλ. αριστοκρατικά ήθη των χωρικών ή κάτι ανάλογο). Το έργο αυτό ήταν από τα χαρακτηριστικότερα δείγματα του βερισμού στην όπερα και η επιτυχία του ήταν τόσο μεγάλη που επισκίασε την μεταγενέστερη παραγωγή του. Παρά ταύτα "Ο φίλος Φριτς" και η "΄Ιρις" υπήρξαν επίσης δημοφιλή στην Ευρώπη.

Το 1890 η "Cavalleria" κέρδισε το πρώτο βραβείο στον διαγωνισμό του μουσικού οίκου Σοντσόνιο και τον Μάιο ανέβηκε στο θέατρο Κονστάντσι της Ρώμης. Η επιτυχία ήταν καταπληκτική. Πολύ γρήγορα ανέβηκε στην Φλωρεντία, Τορίνο, Μπολόνια, Παλέρμο, Μιλάνο, Γένοβα, Νεάπολη, Βενετία, Τεργέστη. Ο Γκούσταβ Μάλερ την διηύθυνε στην Βουδαπέστη και μετά η όπερα παραστάθηκε στο Μόναχο, Αμβούργο, Αγία Πετρούπολη, Δρέσδη, Μπουένος Άιρες και Βιέννη. Στα 26 του χρόνια ο Μασκάνι ήταν διάσημος αλλά το παράπονό του σχετικά με την επιτυχία της "Cavalleria" και την τύχη των κατοπινών του έργων ήταν : «Στέφθηκα πριν γίνω βασιλιάς».

Στις 17 Ιανουαρίου 1901 ο Μασκάνι έγινε κάτοχος ενός ακόμη «ρεκόρ» : Η όπερά του "Le maschere" ανέβηκε την ίδια μέρα σε έξι ιταλικές πόλεις –χωρίς επιτυχία, πρέπει να λεχθεί. Ακολούθησαν περιοδείες στην Αμερική, όπου διηύθυνε δικά του και άλλα έργα. Διετέλεσε διευθυντής του Θεάτρου Κονστάντσι της Ρώμης και μέλος της Βασιλικής Ακαδημίας της Ιταλίας.

Πέθανε στις 2 Αυγούστου 1945, στη Ρώμη. Οι ιταλικές αρχές απουσίαζαν από την κηδεία : Η όπερά του Nerone (Νέρων) ήταν ένας ύμνος στον Μουσολίνι.
Δήμος Ρουαμαγκάνα

Ο Δήμος Ρουαμαγκάνα είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά της είναι η Ρουαμαγκάνα.
Καμπαρόρε

Το Καμπαρόρε (κινιαρουάντα: Kabarore) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Γκατσίμπο. Βρίσκεται ανατολικά της Ρουάντα και βόρεια της Ανατολικής επαρχίας.
Ρουαμαγκάνα

Η Ρουαμαγκάνα (κινιαρουάντα: Rwamagana) είναι μια πόλη της Ρουάντα. Είναι η πρωτεύουσα της Ανατολικής Ρουάντα και του Δήμου Ρουαμαγκάνα. Έχει πληθυσμό 47.203 κατοίκων. Βρίσκεται ανατολικά της Ρουάντα και κεντρικά της Ανατολικής επαρχίας. Βρίσκεται 50 χιλιόμετρα νοτιοανατολικά της πρωτεύουσας Κιγκάλι.
Εντμόν Αμπού

Ο Εντμόν Αμπού (Edmond About, συναντάται και ως Εδμόνδος Αμπού, 1828–1885) ήταν Γάλλος μυθιστοριογράφος, δημοσιολόγος και δημοσιογράφος. Σπούδασε -μετά διακρίσεων- στην École Normale και εργάστηκε για δύο περίπου χρόνια στην Γαλλική Σχολή Αθηνών. Επέστρεψε στο Παρίσι το 1853 και επιδόθηκε στην συγγραφή και στην δημοσιογραφία.

Η πολιτική του τοποθέτηση ήταν μάλλον ασταθής αλλά από το 1872 μέχρι το 1878 η εφημερίδα του XIXe Siècle (Δέκατος ένατος Αιώνας), ασκούσε μεγάλη επιρροή στην κοινή γνώμη –στο πλευρό της δημοκρατικής παράταξης πλέον. 
Το 1884 εξελέγη μέλος της Γαλλικής Ακαδημίας αλλά πέθανε πριν προλάβει να καταλάβει την θέση του. Ο τάφος του βρίσκεται στο Κοιμητήριο Περ Λασαίζ στο Παρίσι.

Τα έργα του Αμπού δέχτηκαν πολλές επικρίσεις, ιδίως το "Tolla" για λογοκλοπή και το "Lettres d'un bon jeune homme". Εκείνο όμως που ξεσήκωσε θύελλα αντιδράσεων, και μάλιστα στην Ελλάδα, ήταν το μυθιστόρημά του "Le roi des montagnes" (Ο βασιλεύς των ορέων, 1857). Είχε προηγηθεί (1854) το βιβλίο "La Grece contemporaine", όπου με οξυδέρκεια, χιούμορ και πολλή ειρωνεία εξετάζει τα πολιτικά, δημοσιονομικά και κοινωνικά πράγματα της Ελλάδος. Στον «Βασιλέα των ορέων» η άποψή του για την Ελλάδα παίρνει λογοτεχνική μορφή : Ένας λήσταρχος ονόματι Χατζησταύρος περιφέρεται θρασύτατα στην Αττική, σκοτώνει, απάγει, ληστεύει με την ανοχή και τη συνεργασία των διωκτικών αρχών, κι όταν αισθάνεται ότι τα χρόνια πέρασαν, αποσύρεται σε «μια μικρή έπαυλη στις όχθες του Ιλισού...και κινείται δραστήρια ν’ αναλάβη το υπουργείο Δικαιοσύνης».

Το έργο αυτό του Αμπού θεωρήθηκε αρχικά εξόχως μισελληνικό. Στις αρχές του 20ου αιώνα η άποψη αυτή άλλαξε : "Ο Αμπού έγραψεν όπως στηλιτεύη το πράγμα και όχι όπως βλάψη την Ελλάδα. Απόδειξις η διαγωγή του, η δράσις του...κατά τα τελευταία έτη της ζωής του, ήτις κατεδείχθη εξόχως φιλελληνική". Σήμερα το βιβλίο αυτό προσφέρεται όχι μόνο για ψυχαγωγία αλλά και για τις αναπόφευκτες συγκρίσεις.
Δήμος Γκατσίμπο

Ο Δήμος Γκατσίμπο είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Καμπαρόρε.
Δήμος Μπουγκερέσα

Ο Δήμος Μπουγκερέσα είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Νυαμάτα.
Καγιόνζα

Η Καγιόνζα (κινιαρουάντα: Kayonza) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Καγιόνζα. Βρίσκεται ανατολικά της Ρουάντα και κεντρικά της Ανατολικής επαρχίας.
Νυαμάτα

Η Νυαμάτα (κινιαρουάντα: Nyamata) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Μπουγκερέσα. Βρίσκεται κεντρικά της Ρουάντα και νοτιοδυτικά της Ανατολικής επαρχίας. Έχει πληθυσμό περίπου 12.000 κατοίκων.
Ανατολική Ρουάντα

Η Ανατολική Ρουάντα είναι μια επαρχία της Ρουάντα από τη 1 Ιανουαρίου 2006. Έχει έκταση 9.813 τ.χλμ. και πληθυσμό 2.141.174 κατοίκων (2006). Πρωτεύουσα είναι η Ρουαμαγκάνα.
Δήμος Κιρέε

Ο Δήμος Κιρέε είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Κιρέε.
Κιρέε

Το Κιρέε (κινιαρουάντα: Kirehe) ή Ρουσούμο (Rusumo) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Κιρέε. Βρίσκεται ανατολικά της Ρουάντα και νότια της Ανατολικής επαρχίας, περίπου 130 χιλιόμετρα νοτιοανατολικά της πρωτεύουσας Κιγκάλι.
Δήμος Νυαγκατάρε

Ο Δήμος Νυαγκατάρε είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Νυαγκατάρε.
Νυαγκατάρε

Η Νυαγκατάρε (κινιαρουάντα: Nyagatare) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Νυαγκατάρε. Βρίσκεται ανατολικά της Ρουάντα και βόρεια της Ανατολικής επαρχίας.
Κιμπούνγκο

Το Κιμπούνγκο (κινιαρουάντα: Kibungo) είναι μια πόλη της Ρουάντα. Είναι η δεύτερη μεγαλύτερη στην Ανατολική Ρουάντα και πρωτεύουσα του Δήμου Νγκόμα. Βρίσκεται ανατολικά της Ρουάντα και νότια της Ανατολικής επαρχίας, περίπου 100 χιλιόμετρα νοτιοανατολικά της πρωτεύουσας, Κιγκάλι. Έχει πληθυσμό 46.240 κατοίκων (2005).
Γερουσία του Κεντάκι

Η Γερουσία του Κεντάκι είναι η άνω βουλή της Γενικής Συνέλευσης του Κεντάκι. Η Γερουσία του Κεντάκι αποτελείται από 38 μέλη εκλεγόμενα από μονομελείς περιφέρειες σε όλη την Κοινοπολιτεία. Δεν υπάρχουν όρια θητείας για τους Γερουσιαστές του Κεντάκι. Η Γερουσία του Κεντάκι συνέρχεται στο Πολιτειακό Καπιτώλιο του Κεντάκι στο Φράνκφορτ.
Αλαίν-Φουρνιέ

Ο Αλαίν-Φουρνιέ ("Alain-Fournier", πραγματικό όνομα: "Henri-Alban Fournier", 3 Οκτωβρίου 1886 - 22 Σεπτεμβρίου 1914) ήταν Γάλλος συγγραφέας, γνωστός από το μοναδικό του μυθιστόρημα "Le Grand Meaulnes" (Ο Μεγάλος Μωλν).

Γιος εκπαιδευτικών σπούδαζε στο Παρίσι όταν μια μέρα συνάντησε μια κοπέλλα, την Υβόν ντε Κιεβρεκούρ, με την οποία είχε μιαν απλή συνομιλία και την οποία δεν ξαναείδε παρά μετά από οκτώ χρόνια, παντρεμένη και με παιδιά. Η συνάντηση αυτή είχε καθοριστική σημασία για την ζωή του. Ερωτεύτηκε την Υβόν και την έκανε ηρωίδα του μυθιστορήματός του (με το όνομα Υβόν ντε Γκαλαί). 

Το 1907 έκανε την στρατιωτική του θητεία, και όταν απολύθηκε άρχισε να γράφει στις λογοτεχνικές στήλες παρισινών εντύπων. Σχετίστηκε με συγγραφείς και έγινε γραμματέας του πολιτικού Καζιμίρ-Περιέ. Τότε έγραψε τον Μεγάλο Μωλν ο οποίος εκδόθηκε τέλη Οκτωβρίου του 1913. 

Τον Ιούλιο του 1914 κηρύχθηκε ο Α΄Παγκόσμιος Πόλεμος και τον Αύγουστο ο συγγραφέας επιστρατεύτηκε. Στις 22 Σεπτεμβρίου 1914 ο υπολοχαγός Φουρνιέ αναφέρθηκε ως αγνοούμενος. Το σώμα του αναγνωρίστηκε το 1991. Ανακηρύχθηκε «πεσών υπέρ της Γαλλίας» και παρασημοφορήθηκε μεταθανάτια.
Γέφυρα Ντιάβολσκι

Η Γέφυρα Ντιάβολσκι (βουλγάρικα: "Дяволски мост", μτφ «"η γέφυρα του διαβόλου"» ή «"διαβολική γέφυρα"», τουρκικά: "Şeytan Köprüsü") είναι τοξωτή γέφυρα επί του Άρδα ποταμού σε ένα στενό φαράγγι 10 χιλιόμετρα μακριά από την πόλη Αρντίνο της Βουλγαρίας στα βουνά της Ροδόπης. Η γέφυρα χρονολογείται την περίοδο της οθωμανικής αυτοκρατορίας στη Βουλγαρία και αποτελεί μέρος ενός αρχαίου δρόμου, ο οποίος ένωνε την βόρεια πεδιάδα της Θράκης με το Αιγαίο Πέλαγος, μέσω του περάσματος Μακάζα (το πέρασμα βρίσκεται βορείως την Κομοτηνής) .
Καχοολάβε

Το Καχοολάβε (αγγλικά: "Kaho'olawe") είναι το μικρότερο από τα κύρια νησιά της Χαβάης. Το νησί είναι η κορυφή ενός ασπιδοηφαίστειου που σχηματίστηκε 1,03 εκατομμύρια χρόνια πριν. Το νησί είναι ευθυγραμμισμένο με τη νοτιοδυτική ζώνη ρήξης του Χαλεακάλα στο Μάουι, λιγότερο από 10 χιλιόμετρα προς τα βορειοανατολικά, και μπορεί να σχετίζεται με το ηφαιστειακό τόξο Χάνα (Hana). Έχει έκταση 115 τετραγωνικά χιλιόμετρα και το ψηλότερο σημείο του είναι ο κρατήρας Lua Makika, στη κορυφή του Πούου Μοαουλανούι, με ύψος 452 μέτρα. Λόγω του χαμηλού υψομέτρου του και της θέσης του στην απάνεμη πλευρά του Χαλεάκαλα, το νησί δεν είχε φρέσκο νερό από ορογραφικές κατακρημνίσεις και έτσι έμεινε ακατοίκητο.

Το Καχοολάβε είχε μια πολύπλοκη ιστορία ανθρώπινης εκμετάλλευσης, που έχει πλήξει το έδαφος και το περιβάλλον του, αφήνοντάς το ξηρό και άγονο. Τον 19ο και στις αρχές του 20ου αιώνα, δεκάδες χιλιάδες πρόβατα και κατσίκες απελευθερώθηκαν στο νησί. Η επακόλουθη υπερβόσκηση κατέστρεψε το μεγαλύτερο μέρος της βλάστησης, αφήνοντας το έδαφος του νησιού εκτεθημένο σε ισχυρούς ανέμους, που τελικά απομάκρυναν το μεγαλύτερο μέρος της γόνιμης γης. Το 1939 ο Στρατός των Ηνωμένων Πολιτειών επιτάξε το νησί για χρήση ως πεδίο βολών και στόχο βομβαρδισμών. Το Καχοολάβε ήταν το νησί που βομβαρδίστηκε με τη μεγαλύτερη ένταση στο πεδίο μάχης του Ειρηνικού τη περίοδο 1941 - 1945. Οι τοπικές προσπάθειες για να επιστρέψει στο νησί υπό τον έλεγχο της Χαβάης άρχισαν στα μέσα της δεκαετίας του εβδομήντα, και το 1993 το Κογκρέσο των ΗΠΑ επέστρεψε το Καχοολάβε στη πολιτεία Χαβάη. Το Πολιτειακό Νομοθετικό Σώμα της Χαβάης ίδρυσε το καταφύγιο του νησιού Καχοολάβε. Η ομοσπονδιακή κυβέρνηση άρχισε μια εκστρατεία καθαρισμού για να απομακρυνθεί ο τεράστιος αριθμός συντριμμιών και άκαυτων βομβών που παρέμεναν σε παραθαλάσσιες περιοχές. Λόγω του επί μακρόν καθεστώτος ως πεδίο βολών του Στρατού, υπήρξαν ελάχιστες γεωλογικές έρευνες στο Καχοολάβε.
Μπιούμπα

Η Μπιούμπα (κινιαρουάντα: Byumba) είναι μια πόλη της Ρουάντα. Είναι η πρωτεύουσα της Βόρειας Ρουάντα και του Δήμου Γκικούμπι. Έχει πληθυσμό 70.593 κατοίκων. Βρίσκεται βόρεια της Ρουάντα και ανατολικά της Βόρειας επαρχίας. Βρίσκεται 60 χιλιόμετρα βόρεια της πρωτεύουσας Κιγκάλι.
Ρόμπερτ Λεβαντόφσκι

Ο Ρόμπερτ Λεβαντόφσκι (πολωνικά: "Robert Lewandowski") (γενν. 21 Αυγούστου 1988) είναι Πολωνός επαγγελματίας ποδοσφαιριστής, ο οποίος αγωνίζεται ως κεντρικός επιθετικός για τη Μπάγερν Μονάχου και την Εθνική Πολωνίας. Αναγνωρισμένος για τις τοποθετήσεις, την τεχνική και τα τελειώματα του, ο Λεβαντόφσκι θεωρείται ένας από τους καλύτερους επιθετικούς στον κόσμο, καθώς και ένας από τους πιο επιτυχημένους παίκτες στην ιστορία της Μπούντεσλιγκα. Έχει σημειώσει πάνω από 500 γκολ σταδιοδρομίας για του συλλόγους και τη χώρα του.

Αφού ήταν ο πρώτος σκόρερ στην τρίτη και δεύτερη βαθμίδα του πολωνικού ποδοσφαίρου με την Ζνιτς Προύσκουφ, ο Λεβαντόφσκι μετακόμισε στην κορυφαία κατηγορία για τη Λεχ Πόζναν, βοηθώντας την ομάδα να κερδίσει την Εκστρακλάσα 2009-10. Το 2010, εντάχθηκε με μεταγραφή στην Μπορούσια Ντόρτμουντ, όπου κέρδισε διακρίσεις, συμπεριλαμβανομένων δύο διαδοχικών τίτλων της Μπούντεσλιγκα και του βραβείου κορυφαίου σκόρερ του πρωταθλήματος. Το 2013, συμμετείχε επίσης με τον Ντόρτμουντ στον Τελικό του Champions League 2012-2013. Πριν από την έναρξη της σεζόν 2014-15, ο Λεβαντόφσκι συμφώνησε να ενταχθεί στους εγχώριους αντιπάλους της Ντόρτμουντ, Μπάγερν Μονάχου, με ελεύθερη μεταγραφή. Στο Μόναχο, έχει κερδίσει τον τίτλο της Μπούντεσλιγκα σε κάθε μία από τις επτά πρώτες του σεζόν. Ο Λεβαντόφσκι ήταν σημαντικός παίκτης στη κατάκτηση του UEFA Champions League 2019-2020 από τη Μπάγερν ως μέρος ενός τρεμπλ. Είναι ένας από τους δύο μόνο παίκτες, μαζί με τον Γιόχαν Κρόιφ, που πέτυχε ευρωπαϊκό τρεμπλ, ενώ ταυτόχρονα ήταν ο πρώτος σκόρερ και στις τρεις διοργανώσεις.

Πλήρης διεθνής για την Πολωνία από το 2008, ο Λεβαντόφσκι έχει πάνω από 110 συμμετοχές και ήταν μέλος της ομάδας τους στα Ευρωπαϊκά Πρωταθλήματα του 2012 και του 2016 και στο Παγκόσμιο Κύπελλο του 2018. Με 66 διεθνή γκολ, ο Λεβαντόφσκι είναι ο κορυφαίος σκόρερ όλων των εποχών για την Πολωνία. Κέρδισε το Βραβείο IFFHS του Κορυφαίου Παγκόσμιου Σκόρερ στον Κόσμο το 2015 και το Βραβείο IFFHS του Κορυφαίου Σκόρερ στον Κόσμο του το 2020. Έχει αναδειχθεί εννιά φορές ο Πολωνός Παίκτης της Χρονιάς.

Το 2020, ο Λεβαντόφσκι κέρδισε το Βραβείο του Κορυφαίου Άντρα Ποδοσφαιριστή της FIFA και το Βραβείο του Άντρα Παίκτη της Χρονιάς της UEFA. Έχει ονομαστεί δύο φορές στην Ομάδα της Χρονιάς της UEFA και στην Ομάδα της Χρονιάς του UEFA Champions League τρεις φορές και είναι ο τρίτος κορυφαίος σκόρερ στην ιστορία της διοργάνωσης. Ο Λεβαντόφσκι έχει ανακηρυχθεί τέσσερις φορές ως ο Παίκτης της Χρονιάς της Μπούντεσλιγκα. Έχει σκοράρει πάνω από 270 γκολ στην Μπούντεσλιγκα, έχοντας φτάσει τα 100 γκολ πιο γρήγορα από οποιονδήποτε άλλο ξένο παίκτη, και είναι ο κορυφαίος ξένος σκόρερ του πρωταθλήματος όλων των εποχών. Επιπλέον, έχει κερδίσει το Βραβείο του Κορυφαίου Σκόρερ της Μπούντεσλιγκα για έξι σεζόν. Ο Λεβαντόφσκι απονεμήθηκε με τέσσερα Ρεκόρ Γκίνες για την ταχύτερη επίτευξη πέντε γκολ σε οποιοδήποτε κορυφαίο ευρωπαϊκό πρωτάθλημα ποδοσφαίρου, από τότε που διατηρούνται τα ρεκόρ, αφού σκόραρε πέντε φορές σε εννέα λεπτά εναντίον της Βόλφσμπουργκ το 2015.
Ράινο

Ο Τέρενς Γκέριν ("Terrance "Terry" Gerin", 7 Οκτωβρίου 1975) είναι Αμερικανός παλαιστής και ηθοποιός, περισσότερο γνωστός με το όνομα του στα ρινγκ, "Rhino" (Ράινο). Είναι γνωστός για τη πορεία του στο Extreme Championship Wrestling, World Wrestling Entertainment και Total Nonstop Action Wrestling. Απο το 2014 εργάζεται στο Total Nonstop Action Wrestling.

Ο Γκέριν έχει κρατήσει το Παγκόσμιο Πρωτάθλημα Βαρέων Βαρών ECW και το Παγκόσμιο Πρωτάθλημα Βαρέων Βαρών NWA, πράγμα που τον κάνει δύο φορές παγκόσμιο πρωταθλητή. Επίσης, έχει κατακτήσει τρεις φορές το Σκληροπυρηνικό Πρωτάθλημα, δύο φορές το Τηλεοπτικό Πρωτάθλημα ECW και το Πρωτάθλημα Ηνωμένων Πολιτειών WWE. Εκτός απο αυτούς τους τίτλους, ο Γκέριν κέρδισε και άλλους σε διάφορες ανεξάρτητες διοργανώσεις.
Κόντι Ρόουντς

Ο Κόντι Γκάρετ Ράνελς ("Cody Garrett Runnels", 30 Ιουνίου 1985) είναι Αμερικανός παλαιστής, περισσότερο γνωστός με το όνομα που έχει στα ρινγκ, Κόντι Ρόουντς. Ο Ρόουντς εργαζόταν για την εταιρεία πάλης WWE.
Αιμορραγία

thumb|right|250px|Αιμορραγία από τη μύτη (ρινορραγία)
Αιμορραγία είναι η διαφυγή αίματος από τις αρτηρίες, τις φλέβες ή τα τριχοειδή αγγεία. Η αιμορραγία αρχικά προκαλεί αδυναμία και τελικά, αν δεν τεθεί υπό έλεγχο, καταπληξία (shock) με κίνδυνο θανάτου.

Η ταχύτητα της αιμορραγίας έχει πολύ μεγάλη σημασία. Ένας μέσος ενήλικας άνθρωπος μπορεί να ανεχθεί την απώλεια μιας μονάδας αίματος που γίνεται σε διάστημα 15-20 λεπτών της ώρας, όπως π.χ. κατά την εθελοντική αιμοδοσία. Καθώς το αίμα χάνεται, ο οργανισμός μπορεί να αντιρροπήσει την ελάττωση του όγκου του πολύ καλά. Εάν χαθούν μεγαλύτερες ποσότητες, ιδιαίτερα γρήγορα, πιθανόν ο άρρωστος να παρουσιάσει σημεία και συμπτώματα καταπληξίας ή μπορεί ακόμα και να πεθάνει.
Γουέιντ Μπάρετ

Ο Στιούαρτ Αλεξάντερ Μπένετ (γεν. 10 Αυγούστου 1980) είναι Άγγλος επαγγελματίας παλαιστής, που εργαζόταν στο WWE. Το ψευδώνυμα του στα ρινγκ είναι "Γουέιντ Μπάρετ" (Wade Barrett) και "Μπαντ Νιούζ Μπάρετ" (Bad News Barrett).
Βόρεια Ρουάντα

Η Βόρεια Ρουάντα είναι μια επαρχία της Ρουάντα από τη 1 Ιανουαρίου 2006. Έχει έκταση 3.293 τ.χλμ. και πληθυσμό 1.650.704 κατοίκων (2006). Πρωτεύουσα είναι η Μπιούμπα.
Μιζ

Ο Μάικλ Γκρέγκορι Μιζάνιν ("Michael Gregory "Mike" Mizanin ", 8 Οκτωβρίου 1980) είναι Αμερικανός παλαιστής, γνωστότερος με το όνομα Μιζ "(The Miz)", με το οποίο εμφανίζεται στα ρινγκ. Έχει συμβόλαιο με την εταιρεία πάλης WWE.
Κάρλος Βελάσκο Καρμπάγιο

Ο Κάρλος Βελάσκο Καρμπάγιο (γεννήθηκε στις 16 Μαρτίου 1971 στη Μαδρίτη) είναι ισπανός διαιτητής ποδοσφαίρου. Διαιτητεύει στην Πριμέρα Ντιβιζιόν, ενώ είναι και διεθνής διαιτητής από το 2008. 

Έχει διευθύνει τον τελικό της περιόδου 2010-2011 στο Γιουρόπα Λιγκ ανάμεσα στην Πόρτο και την Μπράγκα στο Δουβλίνο. Τον Δεκέμβριο του 2011 επιλέχθηκε από την UEFA ως ένας από τους 12 διαιτητές για το Ευρωπαϊκό Πρωτάθλημα του 2012.

Ορίστηκε να διευθύνει τον εναρκτήριο αγώνα της διοργάνωσης ανάμεσα στην Πολωνία και την Ελλάδα και δέχτηκε έντονη κριτική για τις αποφάσεις του , όταν στο πρώτο ημίχρονο απέβαλε λανθασμένα τον έλληνα αμυντικό Σωκράτη Παπασταθόπουλο με δεύτερη κίτρινη κάρτα και δεν έδωσε πέναλτι υπέρ της ελληνικής ομάδας σε χέρι αντιπάλου. Αμέσως, η UEFA ανακοίνωσε πως δεν θα οριστεί σε κάποιο παιχνίδι των επόμενων φάσεων της διοργάνωσης .
Κύπελλο Κυπελλούχων Ασίας

Το Κύπελλο Κυπελλούχων Ασίας (αγγλικά: "Asian Cup Winners' Cup") ήταν μια διεθνής διασυλλογική ποδοσφαιρική διοργάνωση της Ασιατικής Συνομοσπονδίας Ποδοσφαίρου ("AFC"), στην οποία μετείχαν οι κυπελλούχες ομάδες από τα ασιατικά πρωταθλήματα των χωρών-μελών της AFC. Διεξαγόταν από τη σεζόν 1990-91 ως τη σεζόν 2001-02. Από τη σεζόν 2002-03 συγχωνεύτηκε με το Κύπελλο Πρωταθλητριών Ποδοσφαίρου Ασίας και το Σούπερ Καπ Ασίας και δημιουργήθηκε το "AFC Champions League" κατά τα πρότυπα του Τσάμπιονς Λιγκ της UEFA.

Η διοργάνωση γινόταν με σύστημα διπλών αγώνων νοκ-άουτ ως τον τελικό, ο οποίος ως το 1994 ήταν επίσης διπλός. Στη συνέχεια καθιερώθηκε τελική φάση με σύστημα φάιναλ-φορ (δύο ημιτελικοί, μικρός και μεγάλος τελικός) στην έδρα μιας εκ των τεσσάρων ομάδων των ημιτελικών.

Από το 1995 ως το 2002 ο νικητής της διοργάνωσης διεκδικούσε το Σούπερ Καπ Ασίας με αντίπαλο το νκητή του Κυπέλλου Πρωταθλητριών. Από τις 12 διοργανώσεις που διεξήχθησαν, στις έξι κυριάρχησαν ομάδες από τη Σαουδική Αραβία, στις πέντε από την Ιαπωνία και μόνο σε μία, στην πρώτη, νικήτρια αναδείχηκε ομάδα από το Ιραν. Φιναλίστ υπήρξαν ομάδες από άλλες έξι ώρες.
Ο ποδηλάτης του κόσμου

Ως ποδηλάτης του κόσμου για την Ελλάδα είναι γνωστός ο δημοσιογράφος και ποδηλάτης Γρηγόρης Βερροιώτης. "Ο ποδηλάτης του κόσμου" ως ευρύτερη δράση σε πανευρωπαϊκό επίπεδο έχει ως στόχο του τη διαπολιτισμική κινητικότητα, και τη δημιουργία ενεργών δικτύων πολιτών αλλά και οργανισμών του ευρύτερου δημόσιου τομέα, οργανισμών μη κερδοσκοπικού και μη κυβερνητικού χαρακτήρα, για τον πολιτισμό, την παιδεία, το περιβάλλον, τη βιώσιμη αστική ανάπτυξη, τον θεματικό τουρισμό και τις εναλλακτικές μορφές επιχειρηματικότητας σε 22 χώρες της Ευρώπης. Σε εθνικό επίπεδο ο ποδηλάτης εκφράζει ένα ενωμένο δίκτυο 51 δήμων και οργανώσεων όπως το Εθνικό Συμβούλιο Νεολαίας, που είναι ευαισθητοποιημένοι σε ζητήματα που αφορούν στο ποδήλατο, ως ένα σύγχρονο εναλλακτικό και οικολογικό μέσο μεταφοράς. Στο δίκτυο μαζί του έχει το σύνολο των ποδηλατικών ενώσεων στην Ελλάδα, 233 οργανώσεις και άτυπες ομάδες. Στην πορεία της δράσης που αναφέρεται τουλάχιστον ως τετραετής ο ποδηλάτης θα περάσει από 22 χώρες, θα επισκεφθεί το ελάχιστο 120 Ευρωπαϊκές Περιφέρειες 920 Δήμους και προβλέπεται να συναντηθεί με 2780 φορείς. Στους στόχους του ποδηλάτου του κόσμου περιλαμβάνεται η ανάδειξη της πόλης της Θεσσαλονίκης ως Ευρωπαϊκής Πρωτεύουσας Νεολαίας για το 2014 

Στις 31 γενάρη του 2012, ο Γρηγόρης Βερροιώτης, απο το Μπάρι (Ιταλίας) ξεκίνησε μια δράση με την υποστήριξη του Paolo Scagliarini, πρόεδρος του Centro Scambi Mediterranei, επισκέφτηκε ομάδες ποδηλάτων σε πολλές πόλεις της Ιταλίας.
Γεώργιος Δοϊτσίνης

left|200px|Ο οπλαρχηγός Γεώργιος Δοϊτσίνης
Ο Γεώργιος Δοϊτσίνης, ήταν σημαντικός Έλληνας Μακεδονομάχος οπλαρχηγός από το Ματσίκοβο (Εύζωνοι) περιφερειακής ενότητας Κιλκίς.
Μάριο Μπαλοτέλλι

Ο Μάριο Μπαλοτέλλι Μπαργουά (ιταλικά: "Mario Balotelli Barwuah", 12 Αυγούστου 1990) είναι Ιταλός ποδοσφαιριστής, με καταγωγή από την Γκάνα, ο οποίος αγωνίζεται ως κεντρικός επιθετικός στη Ιταλική Μπρέσια και στην εθνική Ιταλίας. Το ιταλικό του όνομα οφείλεται στην οικογένεια Μπαλοτέλλι που τον υιοθέτησε.
Σέλτον Μπέντζαμιν

Ο Σέλτον Μπέντζαμιν ("Shelton James Benjamin", 9 Ιουλίου 1975) είναι Αμερικανός παλαιστής, περισσότερο γνωστός για τον χρόνο του στην μεγαλύτερη εταιρεία πάλης, το WWE.
Παναγιώτης Λαζόπουλος

Ο Παναγιώτης Λαζόπουλος, ήταν σημαντικός Έλληνας Μακεδονομάχος οπλαρχηγός από τη Βόσσοβα (Σφηκιά) Ημαθίας.
Σιντριβάνι του Βασιλιά Φαχντ

thumb|350px|right|Το σιντριβάνι φωταγωγημένο τη νύχτα.
Το Σιντριβάνι του Βασιλιά Φαχντ, επίσης γνωστό ως το "Σιντριβάνι της Τζέντα", είναι το υψηλότερο του είδους του σιντριβάνι στον κόσμο. Βρίσκεται στην ακτή της Τζέντα, την δυτική ακτή του Βασιλείου της Σαουδικής Αραβίας. Το σιντριβάνι εκτοξεύει νερό σε ύψος 260 μέτρα πάνω από την επιφάνεια της Ερυθράς Θάλασσας. Δωρήθηκε στην πόλη της Τζέντα από τον Βασιλιά Φαχντ, απ' όπου έλαβε και το όνομα του. Το σιντριβάνι είναι ορατό σε όλη την περιοχή της Τζέντα. Το νερό που εκτοξεύει μπορεί να φθάσει σε ταχύτητα 375 χιλιομέτρων την ώρα και η μάζα του στον αέρα μπορεί να υπερβεί τους 18 τόνους. Κατασκευάστηκε μεταξύ 1980 και 1983 και άρχισε να λειτουργεί το 1985. Το σιντριβάνι χρησιμοποιεί αλμυρό νερό από την Ερυθρά Θάλασσα αντί για γλυκό νερό. Χρησιμοποιούνται πάνω από 500 σποτ για να φωταγωγείται το σιντριβάνι τη νύχτα.

Στις 27 Μαρτίου 2010, τα φώτα του σιντριβανιού έσβησαν προς υποστήριξη της Ώρας της Γης.
thumb|350px|right|"Απογευματική όψη του Συντριβανιού του Βασιλιά Φαχντ."